Diari Oficial de la Generalitat Valenciana


Sumari del DOGV 8289, del 08-05-2018 (2018/3969)

Notificació de la sentència i interlocutòria d'aclariment dictades en el judici verbal número 493/2016.
-------------------------------------------------------------------------------------------------------

### Dades del document

Número de DOGV
:   8289

Data del DOGV
:   08-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3969


Organisme emissor
:   Jutjat de Primera Instància i Instrucció Número 3 de Picassent

Tipus de document
:   Edicte

Notificació de la sentència i interlocutòria d'aclariment dictades en el judici verbal número 493/2016. [2018/3969]  
Procediment: judici verbal número 493/2016.  
Part demandant: Aigües de València, SA.  
Part demandada: María Teresa Carretero Pérez.  
Sobre altres verbals.  
  
En el judici referenciat s'ha dictat la sentència i interlocutòria d'aclariment de sentència la dispositiva literal de la qual és la següent:  
  
«Dispositiva  
Estime la demanda interposada a instàncies de la mercantil Aguas de Valencia, SA, representada per la procuradora Gloria Benlloch Soriano contra María Teresa Carretero Pérez; condemne a la demandada al pagament de 1.407,51 euros, més els interessos legals i costes processals.  
Notifiqueu aquesta resolució a les parts i feu-los saber que és ferma i no es pot interposar cap recurs en contra.  
Expediu un testimoniatge d'aquesta resolució per la lletrada de l'Administració de justícia, el qual s'unirà a les actuacions corresponents i porteu l'original al llibre de sentències d'aquest jutjat.  
Aquesta és la meua sentència, que pronuncie, mane i firme.»  
  
Publicació. La sentència anterior ha sigut donada, llegida i publicada per la jutgessa que la subscriu mentre celebrava audiència pública, en el dia de la data, amb la meua assistència. En done fe.  
  
Dispose. Completar els defectes advertits en la Sentència de data 14 de novembre de 2017, en el sentit següent.  
En el fonament de dret primer, on diu:  
  
«Segon. La reclamació de la part actora ha quedat acreditada amb la documental adjuntada, consistent en catorze factures impagades (doc. 3 a 16), menys 32,82 euros, excés existent a favor de la demandada»;  
  
  
Ha de dir:  
«Segon. La reclamació de la part actora ha quedat acreditada amb la documental adjuntada, consistent en catorze factures impagades (doc. 3 a 16), menys 32,82 euros, excés existent a favor de la demandada».  
  
  
Atenent el que disposa l'article 5330 QC, atés que la part demandada ha incomplit l'obligació de pagament, faculta la part demandant per a instar la resolució contractual.  
  
En la dispositiva, on diu:  
«Estime la demanda interposada a instàncies de la mercantil Aigües de València, SA, representada per la procuradora Gloria Benlloch Soriano contra María Teresa Carretero Pérez, condemne la demandada al pagament de 1.407,51 euros, més els interessos legals i les costes processals»;  
  
Ha de dir:  
«Estime la demanda interposada a instàncies de la mercantil Aigües de València, SA, representada per la procuradora Gloria Benlloch Soriano contra María Teresa Carretero Pérez; condemne la demandada al pagament de 1.407,51 euros, més els interessos legals i les costes processals. En conseqüència, es declara la resolució del contracte firmat entre ambdues parts, relatiu a l'immoble situat al carrer de Ricardo Hernández, 29, A,19a, d'Alcàsser; cal adoptar les mesures necessàries per al cessament efectiu del subministrament d'aigua, i s'autoritza la mercantil Aguas de Valencia, SA, si fóra necessari, a entrar en l'immoble on es troba instal·lat el comptador per a poder interceptar el pas de l'aigua».  
  
Contra aquesta resolució no es pot interposar cap recurs.  
  
Així ho pronuncie, mane i firme, Juana María Gómez Valle, jutgessa del Jutjat de Primera Instància i Instrucció número 3 de Picassent (València). En done fe.  
  
Atés que es desconeix el domicili o la residència actuals de la part demandada María Teresa Carretero Pérez, per la Resolució de 18 d'abril de 2018, la lletrada de l'Administració de justícia, Marta Golvano Llanes, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha disposat publicar aquest edicte al tauler d'anuncis del jutjat per a portar a efecte la diligència de notificació de la sentència i interlocutòria d'aclariment de sentència.  
  
  
Picassent, 18 d'abril de 2018.- La lletrada de l'Administració de justícia: Marta Golvano Llanes.